Johan de Rodes

**Johan de Rodes** (ka Johannes de Rodes; Rhodes; surnud 31. detsembril 1655 Moskvas) oli Rootsi kaubandustegelane.

Johan de Rodes pärines Brabandist. Kaubandusega hakkas ta tegelema suurkaupmeeste teenistuses. Aastatel 1641–1646 oli ta Riia litsentsikoja (*Licentkammer*) teenistuses ja 1646–1647 juhtis ajutiselt Naelаkoda (*Pfundkammer*) Tallinnas. 

Seejärel määrati ta Rootsi saatkonna koosseisu, mis 1647. aastal Erik Gyllenstierna juhtimisel suundus Moskvasse ülesandega hankida teateid Vene kaubanduse kohta. 1649. aastal määrati ta Tallinna sadama prefektiks ja kaubanduslikuks faktoriks, kus sellel kohal oli tema ülesandeks ka Venemaa kaubanduse, eriti aga Venemaa Arhangelski kaubanduse mitmekülgne tundmaõppimine. 1650. aastal viibis ta teist ja 1650. aastal kolmandat korda Moskvas Rootsi kaubandusliku residendina. 1652. aastal sooritas ta sõidu Arhangelskisse, et vastu võtta ja Rootsi saata teravilja, ning 1653. aastal naasis Tallinna. Teistel andmetel oli ta 1652–1655 Rootsi kuninglik komissar (kaubandusvolinik) Moskvas.

Ta on tuntud oma Moskvas oleku ajal kuninganna Kristiinale saadetud üksikasjaliste aruannete poolest Moskva tsaaririigi kaubanduse ja välispoliitika kohta. Aruandeid säilitatakse Rootsi Riigiarhiivis ja suur osa neist on tõlgitud ka vene keelde.

Eestimaal kuulus talle kuninganna Kristiina kingitud Jootme mõis Ambla kihelkonnas.

## Perekond
Johan de Rodes oli kaks korda abielus. Tema esimene abikaasa Wästman maeti 1651. aastal Tallinna Niguliste kirikusse. Teisest abielust Medea Koch[en]iga (maetud 1704 Tallinnas) sündinud pojast Gustaf Johanist (1656–1710) sai Rootsi sõjaväelane ja Tunderfeltide aadlisuguvõsa esivanem, kes oli abielus Narva raehärra, bürgermeistri (1676) ja kaupmehe Jürgen Tunderi tütrega.

## Vaata ka
*Maria Elisabeth de Rhodes, päris riigi kortermeistri Diedrich Hirschenbergi lesena Kirna pandimõisa Hageri kihelkonnas Harjumaal, hiljem abiellus leitnant Rötgert Johann von Wrangelliga (surnud 1716).

## Viited

## Kirjandus
*Svenska Riksarkivet. Muscovitica. Vol. 600. Comissarien J. de Rodes breff till Koenigl: Maye: tt 1650-1655.
*Котошихин Г. (u.1630–1667; ru): О России в царствование Алексея Михайловича. СПб 1840 / СПб 1859 / СПб 1884 / СПб 1884 (The Hague 1969) / Москва: РОССПЭН, 2000, ISBN 5-86004-125-X vene keeles
*Johann Philipp Kilburgeri (surn.1721) käsikiri: Mercatura Ruthenica oder Kurtzer Unterricht von den Russischen Commercien. Anno 1674. nad.ra.se  käsikiri digitaalselt vene keeles
*J. de Rodes Bedenken über den russischen Handel im Jahre 1653. (Beiträge zur Kenntniß Rußlands und seiner Geschichte. Herausgegeben von Gustav Ewers und Moritz von Engelhardt (Riia Rootsiaegse Kindralkuberneri arhiivi (LRKkA, "rootsi arhiiv") järgi), Dorpat 1818. Digitaalselt
*Benjamin Cordt: Mittheilungen aus dem Briefwechsel des Grafen Jakob de la Gardie. Nebst einem Anhang betreffend Correspondenzen des Grafen Johann Oxenstjerna., Leipzig: Koehler 1894. Teavik  
*В. А. Кордт: Из семейного архива графов Де Ла Гарди. // Ученые записки Императорского Юрьевского университета, № 2, [прил. 2], VI, 112 с., 1894
*Beskrifning om muschofsche rijkets staat : samtida skildring af 1600-talets ryska samfundslif / författat och skrifwin af een rysk cantzelist Grigori Carpofsson Cotossichin; utgifven af Gustaf Adde [(1875–1949)]; förswänskat j Stockholm anno 1669. Uppsala: Aktiebolaget Ljus 1908. 182 lk.
*Борис Григорьевич Курц: Донесения Родеса и Архангельско-Балтийский вопрос в половине XVII в., "ЖМНП", 1912, март; vene keeles
*Состояние России в 1650-1655 гг. по донесениям Родеса., Москва: Издание Императорскаго Общество Истории и Древностей Российских при Московском университете, 1914 ("Sostojanie Rossii v 1650-1655" kirjastaja ja tõlkija Venemaa ajaloolane Boriss Kurtz vene Б. Г. Курц) tekst vene keeles vene keeles
*Б. Г. Курц: Сочинение Кильбургера о русской торговле в царствование Алексея Михайловича., Киев: Типография И.И.Чоколова, 1915 vene keeles
*T. J. Arne: En svensk handelsspion i Ryssland på 1600-talet. (raamatus: "Det stora Svitjod."), Geber, 1917, lk.135-151